# MATEMATIČNE DRUŽABNE IGRE S KOCKO

## Izvajalke: red. prof. dr. Alenka Lipovec, doc. dr. Darja Antolin, asist. Jasmina Ferme

## Trajanje: 2 pedagoški uri

## Ciljna skupina: otroci, starejši od treh let

## Vsebina in cilji:

Na izobraževanju bodo otroci igrali naslednje matematične družabne igre: Kralj/Kraljica, Banka, Polžje hišice, Cvetlične domine, Subitizacijski bingo, Štiri v vrsto s kocko, Gradimo s ploščicami za vzorčke in Miška išče sir. Med igranjem iger bodo otroci razvijali osnovne matematične koncepte štetja, števila in osnovnih računskih operacij. Poleg tega bodo razvijali strateško mišljenje in preproste načine reševanja problemov. Otroci bodo igre igrali v parih ali večjih skupinah ter s tem razvijali tudi socialne kompetence dela v skupinah in pravila, ki veljajo ob igranju družabnih iger. Predloge in pripomočki, ki bodo otrokom na razpolago na izobraževanju, bodo pripravljeni tako, da bo omogočena reprodukcija tudi doma.

CENA: 217 EUR (z DDV)